ai4bharat/Pralekha huggingface dataset:
சுரங்கங்கள் அமைச்சகம்
சுரங்கங்கள் மற்றும் கனிமங்கள்  திருத்த மசோதா, 2023 நாடாளுமன்றத்தில் நிறைவேறியது
சுரங்கங்கள் மற்றும் கனிமங்கள்  சட்டம், 1957-ல் திருத்தங்களைச் செய்வதற்கான சுரங்கங்கள் மற்றும் கனிமங்கள்  திருத்த மசோதா, 2023 மாநிலங்களவையில் இன்று நிறைவேற்றப்பட்டது. இந்த மசோதா 28.07.2023 அன்று மக்களவையில் நிறைவேற்றப்பட்டு, மாநிலங்களவையிலும் நிறைவேற்றப்பட்டதையடுத்து, குடியரசுத் தலைவரின் ஒப்புதலுக்கு அனுப்பப்படும்.
எம்.எம்.டி.ஆர் சட்டம், 1957 ஏற்கனவே 2015 ஆம் ஆண்டில் கனிமத் துறையில் பல சீர்திருத்தங்களைக் கொண்டு வர விரிவாக திருத்தப்பட்டது. குறிப்பாக கனிம வளங்களை ஒதுக்கீடு செய்வதில் வெளிப்படைத்தன்மையைக் கொண்டுவரவும் கனிமச் சலுகைகளை வழங்குவதற்கான ஏல முறையை கட்டாயமாக்குதல், சுரங்கத்தால் பாதிக்கப்பட்ட மக்கள் மற்றும் பகுதிகளின் நலனுக்காக மாவட்ட கனிம அறக்கட்டளையை  நிறுவுதல் மற்றும் ஆய்வுக்கு முக்கியத்துவம் அளிக்கவும், சட்டவிரோத சுரங்கத்திற்கு கடுமையான தண்டனையை உறுதி செய்யவும் தேசிய கனிம ஆய்வு அறக்கட்டளை  நிறுவப்பட்டது. இந்தச் சட்டம் 2016 மற்றும் 2020 ஆம் ஆண்டுகளில் குறிப்பிட்ட அவசர பிரச்சினைகளுக்குத் தீர்வு காண மேலும் திருத்தப்பட்டது மற்றும் கடைசியாக 2021 ஆம் ஆண்டில் இத்துறையில் மேலும் சீர்திருத்தங்களைக் கொண்டு வர திருத்தப்பட்டது.
எவ்வாறாயினும், நாட்டின் பொருளாதார அபிவிருத்தி மற்றும் தேசிய பாதுகாப்பிற்கு அவசியமான முக்கியமான கனிமங்களின் ஆய்வு மற்றும் சுரங்கத்தை அதிகரிப்பதற்கு கனிமத் துறைக்கு மேலும் சில சீர்திருத்தங்கள் தேவைப்பட்டன. முக்கியமான கனிமங்கள் கிடைக்காதது அல்லது ஒரு சில புவியியல் இடங்களில் அவற்றின் பிரித்தெடுத்தல் அல்லது செயலாக்கத்தின் செறிவு இல்லாதது விநியோகச் சங்கிலி பாதிப்புகள் மற்றும் வழங்கல்களின் இடையூறுக்கு வழிவகுக்கும். லித்தியம், கிராபைட், கோபால்ட், டைட்டானியம் மற்றும் அரிய பூமி தனிமங்கள் போன்ற கனிமங்களை சார்ந்திருக்கும் தொழில்நுட்பங்களால் எதிர்கால உலகளாவிய பொருளாதாரம் வழிநடத்தப்படும். 2070 ஆம் ஆண்டிற்குள் எரிசக்தி மாற்றம் மற்றும் நிகர பூஜ்ஜிய உமிழ்வை அடைவதற்கான இந்தியாவின் உறுதிப்பாட்டைக் கருத்தில் கொண்டு முக்கியமான கனிமங்கள் முக்கியத்துவம் பெற்றுள்ளன.
அதன்படி, சுரங்கங்கள் மற்றும் கனிமங்கள்  திருத்த மசோதா, 2023 ஐ இயற்றுவதன் மூலம் மேற்படி சட்டத்தில் மேலும் திருத்தம் செய்ய முன்மொழியப்பட்டது. முக்கியமான கனிமங்கள் மீது உலகளாவிய கவனம் செலுத்துவதன் மூலம் இந்த திருத்தம் சுரங்கத் துறையில் முக்கிய சீர்திருத்தங்களை அறிமுகப்படுத்துகிறது.
ஆராய்ச்சியில் தனியார் நிறுவனங்களை ஈடுபடுத்துவது, மேம்பட்ட தொழில்நுட்பம், நிதி மற்றும் ஆழமான மற்றும் முக்கியமான கனிமங்களை ஆராய்வதில் நிபுணத்துவம் ஆகியவற்றை இந்தச் சட்டம் கொண்டுவரும். புவியியல் தரவு கையகப்படுத்துதல், செயலாக்கம் மற்றும் விளக்க மதிப்புத் தொடர் ஆகியவற்றில் உலகெங்கிலும் இருந்து நிபுணத்துவத்தை கொண்டு வரவும், நிபுணத்துவம் மற்றும் தொழில்நுட்பங்களை ஏற்றுக்கொள்வதன் மூலம் கனிம வைப்புகளைக் கண்டுபிடிப்பதற்கான திறனைப் பயன்படுத்தவும் ஒரு சாத்தியமான நெறிமுறையை உருவாக்க இது உதவும் என்று எதிர்பார்க்கப்படுகிறது.ANU/AP/SMB/KPG
(Visitor Counter : 104
பிரதமர் அலுவலகம்
கர்நாடகாவில் சர்வதேச முதலீட்டாளர்கள் மாநாடு 2022 இன் துவக்க விழாவில் பிரதமர் உரையாற்ற உள்ளார்
நாளை  காலை 10: 30 மணியளவில் காணொலி காட்சி வாயிலாக கர்நாடகாவில் நடைபெற இருக்கும் சர்வதேச முதலீட்டாளர்கள் மாநாடு 2022 இன் துவக்க விழாவில் பிரதமர் திரு. நரேந்திர மோடி உரையாற்றுகிறார்.
அடுத்த பத்தாண்டுகளில் முதலீட்டாளர்களை ஈர்ப்பது மற்றும் வளர்ச்சிக்கான இலக்குகளை நிர்ணயிப்பது ஆகியவற்றை இலக்காக கொண்டு இந்த மாநாடு நடத்தப்பட உள்ளது. பெங்களூருவில் நாளை முதல் நவம்பர் 4 ஆம் தேதி வரை 3 நாட்கள் நடைபெற உள்ள இந்த மாநாட்டில் 80 க்கும் மேற்பட்ட அமர்வுகள் இடம்பெற உள்ளன. குமாரமங்கலம் பிர்லா, சஜ்ஜன் ஜிந்தால், விக்ரம் கிர்லோஸ்கர் உள்ளிட்ட பல பெரும் தொழிலதிபர்கள் இந்த மாநாட்டில் உரையாற்ற இருக்கிறார்கள். 300க்கும் மேற்பட்ட வர்த்தக நிறுவனங்களின் கண்காட்சியும், வெளிநாட்டு நிறுவன அமர்வுகளும் நடைபெற உள்ளன. பிரான்ஸ், ஜெர்மனி, நெதர்லாந்து, தென்கொரியா, ஜப்பான் மற்றும் ஆஸ்திரேலியா உள்ளிட்ட நாடுகளிலிருந்து உயர் மட்ட அதிகாரிகளும், தொழில்துறை வல்லுனர்களும் இந்த மாநாட்டில் கலந்து கொள்ள உள்ளனர்.
பெட்ரோலியம் மற்றம் இயற்கை எரிவாயு அமைச்சகம்
பெட்ரோலியம் மற்றும் இயற்கை எரிவாயுத் துறையின் முக்கிய அறிவிப்புகள்
மாநிலங்களவை உறுப்பினர்களின் கேள்விகளுக்கு எழுத்து மூலம் பதிலளித்த மத்திய பெட்ரோலியம் மற்றும் இயற்கை எரிவாயுத் துறை அமைச்சர் திரு தர்மேந்திர பிரதான், கீழ்கண்ட தகவல்களை தெரிவித்தார்:
பெட்ரோலிய திட்டமிடுதல் மற்றும் பகுப்பாய்வுக் குழு அளித்த தகவலின் படி, ஏப்ரல்-ஜூலை 2020 காலகட்டத்தில், தோரயமாக 9,228 எம் எம் எஸ் சி எம் இயற்கை எரிவாயு உள்நாட்டிலேயே உற்பத்தி செய்யப்பட்டது, 9,228 எம் எம் எஸ் சி எம் நீர்ம எரிவாயு இறக்குமதி செய்யப்பட்டது.
517 கி.மீ நீளமுள்ள பரதீப்-ஹால்தியா-பரவுனி குழாய் திட்டத்தை இந்தியன் ஆயில் நிறுவனம் செயல்படுத்தி வருகிறது. 2020 ஆகஸ்ட் 31 வரை 43.4 சதவீதப் பணிகள் முடிக்கப்பட்டுள்ளதாக இந்தியன் ஆயில் நிறுவனம் தெரிவித்துள்ளது.
பெட்ரோல் மற்றும் டீசல் விலைகள் முறையே 2010 ஜூன் 26 மற்றும் 2014 அக்டோபர் 19 முதல் சந்தை நிலவரங்களுக்கேற்ப நிர்ணயிக்கப்படும் என்று அரசு முடிவு செய்தது. அது முதல், எண்ணெய் விற்பனை நிறுவனங்கள் சர்வதேச விலைகள் மற்றும் இதர விஷயங்களைக் கருத்தில் கொண்டு பெட்ரோல் மற்றும் டீசல் விலைகளை நிர்ணயித்து வருகின்றன.
பி எஸ் 6 எரிபொருள் தரம் மிக்கதென்று இந்தியன் ஆயில் நிறுவனம் தெரிவித்துள்ளது. இதன் உற்பத்திக்காக இந்திய நிறுவனங்கள் அதிக முதலீட்டை செய்துள்ளன. முதலீட்டை ஓரளவுக்கு ஈடு செய்யும் விதமாக 2020 ஏப்ரல் 1 முதல் விலை மாற்றியமைக்கப்பட்டது.
ஏழைக் குடும்பங்களின் பெண்களுக்கு இலவச சமையல் எரிவாயு இணைப்புகள் வழங்குவதற்காக பிரதமரின் உஜ்வால் திட்டம் 2016 மே 1-ஆம் தேதி தொடங்கப்பட்டது. இதன் இலக்கு 2019 செப்டம்பர் 7 அன்று எட்டப்பட்டது.
இத்திட்டத்தின் கீழ் 2016-17-ஆம் ஆண்டில் 200.3 லட்சம் இணைப்புகளும், 2017-18-ஆம் ஆண்டில் 155.7 லட்சம் இணைப்புகளும், 2018-19-ஆம் ஆண்டில் 362.9 லட்சம் இணைப்புகளும், 2019-20-ஆம் ஆண்டில் 82.64 லட்சம் இணைப்புகளும் வழங்கப்பட்டுள்ளன.
விரிவான தகவல்களுக்கு கீழ்க் காணும் ஆங்கில செய்திக் குறிப்புக்களைப் பார்க்கவும் :
https://pib.gov.in/PressReleasePage.aspx?PRID=1654933
(Visitor Counter : 149
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
உள்நாட்டு மீன்வளம், மீன்வளர்ப்பை மேம்படுத்த மீன்வளத்துறை எடுத்தநடவடிக்கைகள்
பிரதமரின் மத்சய சம்பாத யோஜனாவின் கீழ் மத்திய அரசின் மீன்வளம், கால்நடை பராமரிப்பு மற்றும் பால்வள அமைச்சகத்தின் மீன்வளத்துறை உள்நாட்டு மீன்வளத்தையும், மீன் வளர்ப்பையும் தீவிரப்படுத்த பல்வேறு நடவடிக்கைகளை எடுத்துள்ளது. மீன் வளர்ப்பில் பல்வேறு வகையான மீன்வகைகளை உருவாக்கி வளர்ப்பதை இது நோக்கமாகக் கொண்டது. 2021-22-ஆம் ஆண்டின் இந்தியாவின் மொத்த மீன் உற்பத்தியில் 74.59 சதவீதத்தை உள்நாட்டு மீன்வளம் மற்றும் மீன்வளர்ப்பு அளித்துள்ளது. மீன் வளர்ப்பு விவசாயிகள் மற்றும் அதனுடன் சம்பந்தப்பட்டவர்களுக்கு நவீனதொழில்நுட்பங்களை உருவாக்கவும், திறன் மேம்பாட்டு பயிற்சித் திட்டங்களை செயல்படுத்தவும் மீன்வளத்துறை நடவடிக்கைகளை எடுத்துள்ளது. நீர்த்தேக்கங்களில் கூண்டுகளை அமைத்தல், ஈர நிலங்களில் பெட்டிகளை அமைத்தல் உள்ளிட்ட பல்வேறு முறைகளில் மீன்வளர்ப்பு நடவடிக்கைகள் மேற்கொள்ளப்பட்டு வருகின்றன. நன்னீர் இறால் வளர்ப்பு, உப்புநீர் மீன்வளர்ப்பு ஆகிய நடைமுறைகள் மூலமாகவும் உற்பத்தி அதிகரிக்கப்பட்டு வருகிறது.
மக்களவையில் மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபலா எழுத்து மூலம் அளித்த பதிலில் இதனைத் தெரிவித்தார்.
பெண்கள் மற்றும் குழந்தை நலன் அமைச்சகம்
6-வது தேசிய ஊட்டச்சத்து மாதம் 2023-ன் ஒரு பகுதியாக, அங்கன்வாடி மையங்களில் மழைநீர் சேமிப்பு குறித்த ஓவியப் போட்டிகள் நடத்தப்படுகின்றன
6-வது தேசிய ஊட்டச்சத்து மாதம் 2023 தற்போது அனுசரிக்கப்படுகிறது. இதன் ஒரு பகுதியாக, அங்கன்வாடி மையங்கள், மழைநீர் சேமிப்பு குறித்த ஓவியப் போட்டிகளை நடத்தி, நமது எதிர்கால சந்ததியினரை நிலைத்தன்மையின் பாதுகாவலர்களாக மாற்றுகின்றன. மேற்பார்வையாளர்கள் மற்றும் அங்கன்வாடி பணியாளர்களால், குழந்தைகள் மற்றும் தாய்மார்கள், வழிநடத்தப்பட்டு, மழைநீரை சேமிப்பதற்கான புதுமையான வழிகளை செயல்விளக்கம் செய்துகாட்டினர்.
சிறப்பு சேவைகள் மற்றும் கட்டுரைகள்
இந்திய அரசின் தேசிய சூப்பர் கம்ப்யூட்டிங் இயக்கத்தின்கீழ்  ஒரு பகுதியாக நேஷனல் இன்ஸ்டிடியூட் ஆப் டெக்னாலஜி, திருச்சிராப்பள்ளி இடம்பெற்றுள்ளது
இந்திய அரசின் தேசிய சூப்பர் கம்ப்யூட்டிங் இயக்கத்தின்கீழ்  ஒரு
பகுதியாக நேஷனல் இன்ஸ்டிடியூட் ஆப் டெக்னாலஜி, திருச்சிராப்பள்ளி,
இடம்பெற்றுள்ளது . பரம் பொருள்  எனப் பெயரிடப்பட்டுள்ள
இந்த மையத்தை, NIT திருச்சியின் நிர்வாகக் குழுவின் தலைவர் ஸ்ரீ பாஸ்கர்
பட், NIT திருச்சியின் இயக்குநர் Dr. G. அகிலா முன்னிலையில் திறந்து
வைத்தார். திருமதி சுனிதா வர்மா, குழு ஒருங்கிணைப்பாளர் மற்றும் தலைவர் ,
NSM, MeitY, Dr. நம்ரதா பாதக் , விஞ்ஞானி, DST, ஸ்ரீ E. மகேஷ், டைரக்டர்
ஜெனரல், CDAC, திரு. நவின் குமார், விஞ்ஞானி D, MeitY, திரு. S. A.
குமார், ஆலோசகர், MeitY , டாக்டர். நாகபூபதி மோகன், விஞ்ஞானி, DST,
டாக்டர். ஹேமந்த் தர்பாரி, மிஷன் இயக்குனர், NSM, ஸ்ரீ சஞ்சய் வந்தேகர்,
மூத்த இயக்குனர், CDAC, புனே, டாக்டர். நாகபூபதி மோகன், விஞ்ஞானி, DST,
ஸ்ரீ பிரசாத், CDAC, ஸ்ரீ முகமத் சஜித் CDAC,
ஆகியோர் தொடக்க விழாவில் கலந்து கொண்டனர். PARAM PORUL சூப்பர்
கம்ப்யூட்டர் மையம் மக்கள் பயன்பாட்டிற்காக தொடங்கப்பட்டது.
இந்தியாவில் உள்ள அணைத்து NITகளில், NIT திருச்சிராப்பள்ளி மட்டுமே
NSMஇல், அமைக்க பெற்றது பெருமைக்குரிய அம்சமாகும். இது தவிர NSMஇல் 9
IIT கள் மற்றும் NABI இடம் பெற்றுள்ளது. தொழில்நுட்ப கல்வி நிறுவனங்களில்
உயர் செயல்திறன் கணினி இயந்திரங்கள் அமைத்து, ஆராய்ச்சி மற்றும் அதிக
கணினி பயன்பாடு தேவைப்படும் பயன்பாடுகளுக்கு அளிப்பதே NSMன் முக்கிய
நோக்காகும்.
தேசிய தொழில்நுட்ப நிறுவனம், திருச்சிராப்பள்ளி, NSM - உள்கட்டமைப்பு
குழுவிடம் சமர்ப்பித்த முன்மொழிவின் அடிப்படையில், மின்னணுவியல் மற்றும்
தகவல் தொழில்நுட்ப அமைச்சகம்  மற்றும் அறிவியல் மற்றும்
தொழில்நுட்பம் துறை  ஆகியவற்றால் ரூ.19 கோடி மதிப்பிலான சூப்பர்
கம்ப்யூட்டர் NIT திருச்சிக்கு அனுமதி வழங்கப்பட்டுள்ளது.
நுகர்வோர் நலன், உணவு மற்றும் பொது விநியோகம் அமைச்சகம்
தேனில் சர்க்கரைக் கரைசல் கலப்படம் : மத்திய நுகர்வோர் விவகாரங்கள் துறை நடவடிக்கை
சந்தையில் விற்கப்படும் பெரும்பாலான தேன் வகைகளில் சர்க்கரைக் கரைசலை கலந்து விற்கப்படுவதாக மத்திய நுகர்வோர் விவகாரங்கள் துறைக்கு தகவல் கிடைத்தது.
தற்போதைய சிக்கல் மிகுந்த கொவிட்-19 காலகட்டத்தில் இவ்வாறு செய்வது நமது ஆரோக்கியத்திற்கு ஊறு விளைவிக்கும் என்பதால் இதைத் தீவிர கவனத்தில் எடுத்துக்கொண்ட நுகர்வோர் விவகாரங்கள் துறை, இதுகுறித்து நடவடிக்கை எடுக்குமாறு மத்திய நுகர்வோர் பாதுகாப்பு ஆணையத்தைக் கேட்டுக்கொண்டது.
நுகர்வோர் பாதுகாப்பு சட்டம் 2019-இன் 19 பிரிவின் படி, ஆரம்ப கட்ட ஆய்வுக்குப் பிறகு, உணவு ஒழுங்குமுறையாளரான இந்திய உணவு பாதுகாப்பு மற்றும் தர நிலை ஆணையத்தின் கவனத்துக்கு உரிய நடவடிக்கைக்காக மத்திய நுகர்வோர் பாதுகாப்பு ஆணையம் அனுப்பியது.
மேலும், இது தொடர்பான விசாரணையிலும், நடவடிக்கைகளிலும் முழு ஒத்துழைப்பை வழங்குவதாகவும் மத்திய நுகர்வோர் பாதுகாப்பு ஆணையம் உறுதி அளித்துள்ளது.
இவ்வாறு, நுகர்வோர் நலன்களைப் பாதுகாப்பதற்கான பல்வேறு நடவடிக்கைகளை மத்திய அரசின் நுகர்வோர் விவகாரங்கள், உணவு மற்றும் பொது விநியோக அமைச்சகத்தின் கீழ் செயல்படும் நுகர்வோர் விவகாரங்கள் துறை எடுத்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1679722
பாதுகாப்பு அமைச்சகம்
2022 செப்டம்பர் 19 முதல் 20 வரை பாதுகாப்பு அமைச்சர் திரு ராஜ்நாத் சிங் எகிப்துக்குப் பயணம் மேற்கொள்ளவிருக்கிறார்
2022 செப்டம்பர் 19 முதல் 20 வரை பாதுகாப்பு அமைச்சர் திரு ராஜ்நாத் சிங் எகிப்துக்கு அரசுமுறைப் பயணம் மேற்கொள்ளவிருக்கிறார். இந்த பயணத்தின் போது அந்நாட்டின்பாதுகாப்பு மற்றும் பாதுகாப்புத் தளவாடங்கள் உற்பத்தித்துறை அமைச்சர் ஜெனரல் முகமது சாக்கியுடன் திரு ராஜ்நாத் சிங் இருதரப்பு பேச்சுவார்த்தை நடத்துவார். இருதரப்பு பாதுகாப்பு உறவுகள், ராணுவங்களுக்கிடையே தொடர்புகளை ஏற்படுத்துவதற்கான புதிய முன்முயற்சிகளைக் கண்டறிதல், இரு நாடுகளின் பாதுகாப்புத் தொழில்துறைகளுக்கிடையே ஒத்துழைப்பை ஆழப்படுத்துவதில் கவனம் செலுத்துதல் ஆகியவை பற்றி இரு அமைச்சர்களும் ஆய்வு செய்வார்கள். இந்தியா எகிப்து இடையே பாதுகாப்பு ஒத்துழைப்பை விரிவுபடுத்துவதற்குக் கூடுதல் முக்கியத்துவம் அளிக்கும் புரிந்துணர்வு ஒப்பந்தம் ஒன்றும் கையெழுத்திடப்படும்.
எகிப்து அதிபர் திரு அப்தெல் ஃபத்தா அல்-சிசியையும் பாதுகாப்பு அமைச்சர் சந்திப்பார். திரு ராஜ்நாத் சிங்கின் பயணம், இந்தியா எகிப்து இடையே பாதுகாப்பு ஒத்துழைப்பை மேலும் வலுப்படுத்துவது சிறப்பு நட்புறவை வலுப்படுத்துவது ஆகியவற்றை நோக்கமாகக் கொண்டதாகும்.
ஜல்சக்தி அமைச்சகம்
ஜல்சக்தி அமைச்சக செயலாளராக திருமிகு. வினி மகாஜன் பொறுப்பேற்பு
ஜல்சக்தி அமைச்சக செயலாளராக திருமிகு .வினி மகாஜன் ஐஏஎஸ் இன்று பொறுப்பேற்றார்.
இதற்கு முன் இவர் பஞ்சாப் தலைமை செயலாளராக பணியாற்றினார். இவர் கடந்த 2007-2012ம் ஆண்டில் பிரதமரின் இணை செயலாளராகவும் பணியாற்றியுள்ளார். பஞ்சாப் மாநில அரசு துறைகள் பலவற்றில் பல பதவிகளில் இவர் இருந்துள்ளார்.
திருமிகு. வினி மகாஜன் , கல்வி பயிலும் காலத்திலும் பல விருதுகளை பெற்றுள்ளார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1787157
அறிவியல் மற்றும் தொழில்நுட்பத்துறை
கடந்த 10 ஆண்டுகளில் ஆராய்ச்சி மற்றும் மேம்பாட்டுக்கான இந்தியாவின் செலவு கணிசமாக அதிகரித்து மும்மடங்காக உயர்ந்துள்ளது
கடந்த 10 ஆண்டுகளில் இந்தியாவின் ஆராய்ச்சி மற்றும் மேம்பாட்டுக்கான செலவு கணிசமாக அதிகரித்து மும்மடங்காக உயர்ந்துள்ளது என்று மத்திய அறிவியல் மற்றும் தொழில்நுட்பத் துறை இணை அமைச்சர் டாக்டர். ஜிதேந்திர சிங் கூறியுள்ளார். 2007-08ம் ஆண்டில் ரூ.39,437.77 கோடியாக இருந்த இந்த தொகை 2017-18ம் ஆண்டில் ரூ.1,13,825.03 கோடியாக உயர்ந்துள்ளது என அண்மையில் கிடைத்துள்ள புள்ளி விவரங்கள் தெரிவிக்கின்றன என்று அவர் கூறியுள்ளார். ஆராய்ச்சி மற்றும் மேம்பாட்டு முதலீட்டை பொறுத்தவரை உலகளவில் இந்தியா 6வது இடத்தில் உள்ளது என்று அவர் குறிப்பிட்டுள்ளார்.
மாநிலங்களவையில் இன்று கேள்வி ஒன்றுக்கு எழுத்து மூலம் அளித்த பதிலில் டாக்டர். ஜிதேந்திர சிங் இதனைத் தெரிவித்துள்ளார். ஆராய்ச்சியாளர்களுக்கு போதிய வாய்ப்புகள் அளிக்கும் வகையில் ஆராய்ச்சி மற்றும் மேம்பாட்டுக்கான செலவினத்தை உயர்த்த அரசு உண்மையான முயற்சிகளை மேற்கொண்டு வருவதாக அவர் கூறியுள்ளார். ஆராய்ச்சி மாணவர்கள் தங்களது பிஎச்டி மற்றும் முதுநிலை ஆராய்ச்சிகளை தொடரும் வகையில் வாய்ப்புகளை அதிகரிக்க அரசு பல்வேறு நடவடிக்கைகளை எடுத்து வருவதாக அவர் குறிப்பிட்டுள்ளார்.
நிதி அமைச்சகம்
ஆத்மநிர்பார் பாரத் அபியான் திட்டத்தின் கீழ், கொவிட்-19ஐ எதிர்த்துப் போரிடுவதற்கு இந்திய பொருளாதாரத்திற்கு உதவ, மத்திய நிதி மற்றும் பெருநிறுவன விவகாரங்கள் துறை அமைச்சர் திருமதி நிர்மலா சீதாராமன் முன்வைத்த விவரங்கள்
ஆத்மநிர்பார் பாரத் அபியான் திட்டத்தின் கீழ், கொவிட்-19ஐ எதிர்த்துப் போரிடுவதற்கு இந்திய பொருளாதாரத்திற்கு உதவ, மத்திய நிதி மற்றும் பெருநிறுவன விவகாரங்கள் துறை அமைச்சர் திருமதி நிர்மலா சீதாராமன் முன்வைத்த விவரங்கள்
(
PIB Headquarters
கொவிட்-19 பற்றி பத்திரிகை தகவல் அலுவலகத்தின் தினசரி அறிக்கைகொவிட் 19 மொத்த பாதிப்பு எண்ணிக்கை - 73,70,468குணமடைந்தவர்களின் மொத்த எண்ணிக்கை - 64,53,779.சிகிச்சை பெறுபவர்களின் மொத்த எண்ணிக்கை - 8,04,528.உயிரிழந்தவர்களின் மொத்த எண்ணிக்கை - 1,12,161.
உலகளவில் ஒரு மில்லியன் மக்கள் தொகைக்கு, குறைந்த அளவிலான உயிரிழப்பு இந்தியாவில் ஏற்படுகிறது. கடந்த 14 நாட்களாக, உயிரிழப்பு எண்ணிக்கை 1100க்கு குறைவாக உள்ளது.
கடந்த 24 மணி நேரத்தில் 70,338 பேர் குணமடைந்துள்ளனர். 63,371 பேருக்கு புதிதாக பாதிப்பு ஏற்பட்டுள்ளது. 895 பேர் உயிரிழந்துள்ளனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1665209
குடியரசுத் தலைவர் செயலகம்
டாக்டர் சங்கர் தயாள் சர்மாவின் பிறந்தநாளை முன்னிட்டு குடியரசுத் தலைவர் மரியாதை
இந்தியாவின் முன்னாள் குடியரசுத் தலைவர் டாக்டர் சங்கர் தயாள் சர்மாவின் பிறந்த நாளான இன்று , குடியரசுத் தலைவர் மாளிகையில் , அவருக்கு குடியரசுத் தலைவர் திருமதி திரௌபதி முர்மு மரியாதை செலுத்தினார்.
சுகாதாரம் மற்றும் குடும்ப நலத்துறை அமைச்சகம்
மருத்துவமனைகளில் புதிய ஆக்சிஜன் உற்பத்தி நிலையங்கள்
நாடு முழுவதும் உள்ள அரசு மருத்துவமனைகளில் சுமார் 2,000 மெட்ரிக் டன் உற்பத்தித் திறன் கொண்ட, 1,563 பிஎஸ்ஏ ஆக்சிஜன் உற்பத்தி நிலையங்கள் அமைக்க மத்திய அரசு ஒப்புதல் அளித்துள்ளதாக மத்திய சுகாதாரம் மற்றும் குடும்ப நலத்துறை இணையமைச்சர் டாக்டர் பாரதி பிரவீன் பவார் தெரிவித்துள்ளார்.
மக்களவையில் கேள்வி ஒன்றுக்கு எழுத்து மூலம் அவர் அளித்த பதிலில், நாட்டில் உள்ள அனைத்து மாவட்டங்களிலும் பிஎம் கேர்ஸ் நிதியத்திலிருந்து அமைக்கப்பட்டு செயல்பாட்டுக்கு வந்துள்ள 1,225 பிஎஸ்ஏ நிலையங்களும் இதில் அடங்கும் என்று குறிப்பிட்டுள்ளார். இது தவிர, பெட்ரோலியம், எரிசக்தி, நிலக்கரி மற்றும் ரயில்வே துறைகளுக்கு உட்பட்ட பொதுத்துறை நிறுவனங்கள் சார்பில் கூடுதலாக 281 பிஎஸ்ஏ ஆக்சிஜன் நிலையங்கள் அமைக்கப்பட்டு வருவதாகவும், 57 ஆக்சிஜன் உற்பத்தி நிலையங்களுக்கு வெளிநாட்டு நிதியுதவி கிடைத்திருப்பதாகவும் அவர் கூறியுள்ளார். மேலும், மாநில அரசுகள் சார்பிலும், அரசு மருத்துவமனைகளில் பிஎஸ்ஏ ஆக்சிஜன் உற்பத்தி நிலையங்களை அமைப்பதுடன், தனியார் மருத்துவமனைகளிலும் இது போன்ற மையங்களை ஏற்படுத்த உதவுமாறு கேட்டுக் கொள்ளப்பட்டிருப்பதாகவும் அமைச்சர் பாரதி பிரவீன் பவார் தெரிவித்துள்ளார்.
மேலும் அனைத்து மருத்துவக் கல்லூரிகளிலும் எம்.பி.பி.எஸ்., மாணவர் சேர்க்கைக்கான குறைந்தபட்சத் தேவையாக, பிஎஸ்ஏ ஆக்சிஜன் உற்பத்தி நிலையங்கள் அமைப்பதை கட்டாயமாக்கி தேசிய மருத்துவ ஆணையம் விதிமுறைகளைத் திருத்தியிருப்பதாகவும் அமைச்சர் கூறியுள்ளார்.
சிறப்பு சேவைகள் மற்றும் கட்டுரைகள்
மத்திய ஆயுதப் படைகள் , எஸ்எஸ்எஃப், அசாம் ரைபிள்சில் உள்ள ரைபிள் மேன் , காவலர்  மற்றும் சிப்பாய் தேர்வு, 2022
மத்திய ஆயுதப் படைகள் , எஸ்எஸ்எஃப், அசாம் ரைபிள்சில் உள்ள ரைபிள் மேன் , காவலர்  மற்றும் சிப்பாய் தேர்வு, 2022-ஐ மத்தியப் பணியாளர் தேர்வாணையம் கணினி முறையில் நடத்துகிறது. தெற்கு பிராந்தியத்தில் 3,69,376 விண்ணப்பதாரர்கள் தேர்வு எழுத அனுமதிக்கப்பட்டனர். இந்தத் தேர்வு 20 மையங்களில் உள்ள 21 இடங்களில் நடைபெறுகிறது. ஆந்திரப்பிரதேச மாநிலத்தில், குண்டூர், கர்நூல், ராஜமுந்திரி, திருப்பதி, விசாகப்பட்டினம், விஜயவாடா, காக்கிநாடா, நெல்லூர், சீராளா, விஜயநகரம் போன்ற இடங்களிலும், தெலங்கானா மாநிலத்தில் உள்ள ஐதராபாத், வாரங்கல், கரீம்நகர் போன்ற இடங்களிலும், தமிழ்நாட்டில் உள்ள சென்னை, கோயம்புத்தூர், மதுரை, சேலம், திருச்சிராப்பள்ளி, திருநெல்வேலி மற்றும் வேலூர் ஆகிய இடங்களிலும் நடைபெறும்.
தெற்கு பிராந்தியப் பகுதியைப் பொறுத்தமட்டில் இந்தத் தேர்வு 10.01.2023 முதல் 13.02.2023 வரையில் 19 நாட்கள் நடைபெறும். நாள் ஒன்றுக்கு 4 ஷிப்டு முறைகள் பின்பற்றப்படுகிறது. 1-வது ஷிப்ட் காலை 9 மணி முதல் 10 மணி வரையிலும், 2-வது ஷிப்ட் காலை 11.45 மணி முதல் 12.45 மணி வரையிலும், 3-வது மாலை 2.30 மணி முதல் 3.30 மணி வரையிலும், 4-வது ஷிப்ட் மாலை 5.15 மணி முதல் மாலை 6.15 வரை நடைபெறுகிறது.
மின்னணு அனுமதிச்சீட்டு, sscsr.gov.in என்ற இணையதளத்தில் தேர்வுக்கு 4 நாட்களுக்கு முன்பாக மட்டுமே பதிவிறக்கம் செய்ய வேண்டும்.
விண்ணப்பதாரர்கள் மேலும் விவரங்களுக்கு 044-2825 1139 என்ற தொலைபேசி எண்ணிலும், 94451 95946 என்ற கைபேசி எண்ணிலும் தொடர்பு கொள்ளலாம்.
இவ்வாறு சென்னை மத்தியப் பணியாளர் தேர்வாணைய அலுவலகத்தின் இணை செயலாளர் மற்றும் மண்டல இயக்குனர் திரு கே.நாகராஜா விடுத்துள்ள செய்தி குறிப்பில் தெரிவித்துள்ளார்.
பிரதமர் அலுவலகம்
கோவிட்19-ஆல் எழுந்துள்ள நிலைமையை அரசு விழிப்புடன் கண்காணித்து வருவதாக பிரதமர் தெரிவித்துள்ளார்
மக்கள் அச்சமடைய வேண்டாம் எனவும், அவசியமற்ற பயணங்களைத் தவிர்க்குமாறும் கேட்டுக் கொண்டுள்ளார்
வரும் நாட்களில் மத்திய அமைச்சர்கள் யாரும் வெளிநாடு செல்ல மாட்டார்கள்
நோவல் கொரோனாவைரஸ் கோவிட்19-ஆல் எழுந்துள்ள நிலைமையை அரசு விழிப்புடன் கண்காணித்து வருவதாக பிரதமர் திரு.நரேந்திர மோடி தெரிவித்துள்ளார்.
பிரதமர் இன்று வெளியிட்டுள்ள டுவிட்டர் பதிவில், மத்திய அரசின் அனைத்துத் துறைகள் மற்றும் மாநில அரசுகள், மக்கள் அனைவரின் பாதுகாப்பையும் உறுதி செய்யத் தேவையான நடவடிக்கைகளை மேற்கொண்டு வருவதாகத் தெரிவித்துள்ளார்.
மக்கள் யாரும் அச்சமடைய வேண்டாம் எனவும், அவசியமற்ற பயணங்களையும், ஒரே இடத்தில் அதிகம் பேர் கூடுவதை தவிர்க்குமாறும் அவர் கேட்டுக்கொண்டுள்ளார்.
வரும் நாட்களில் மத்திய அமைச்சர்கள் யாரும் வெளிநாடு செல்ல மாட்டார்கள் என்றும் பிரதமர் தெரிவித்துள்ளார்.
|
|
@narendramodi
நோவல் கொரோனாவைரஸ் கோவிட்19-ஆல் எழுந்துள்ள நிலையை அரசு விழிப்புடன் கண்காணிக்கிறது.
அனைவரின் பாதுகாப்பையும் உறுதி செய்ய பல்வேறு துறைகள் & மாநிலங்கள் நடவடிக்கைகளை மேற்கொண்டுள்ளன.
விசா நிறுத்தம் முதல் சுகாதார வசதி வரை ஏராளமான நடவடிக்கை எடுக்கப்பட்டுள்ளது
|
|
@narendramodi
அச்சமடைய வேண்டாம், முன்னெச்சரிக்கையுடன் இருப்போம்.
வரும் நாட்களில் மத்திய அமைச்சர்கள் யாரும் வெளிநாடு செல்ல மாட்டார்கள். பொதுமக்களும் அவசியமற்ற பயணங்களைத் தவிர்க்குமாறு கேட்டுக்கொள்கிறேன்.
ஒரே இடத்தில் அதிகளவில் கூடுவதைத் தவிர்ப்பதன் மூலம், தொடர்ச்சியாக நோய் பரவுவதை தடுத்து, அனைவரின் பாதுகாப்பையும் உறுதி செய்வோம்.
PIB Headquarters
எஸ்சி/எஸ்டி வகுப்பினருக்கு பயிற்சி அளிக்க விண்ணப்பங்கள் வரவேற்பு
, மத்திய தொழிலாளர் மற்றும் வேலைவாய்ப்புத் துறையின் கீழ் செயல்படும் தேசிய வேலைவாய்ப்பு சேவை மையம் மூலம், 26-வது கட்ட சிறப்பு பயிற்சி திட்டத்தின் கீழ், எஸ்சி/எஸ்டி வகுப்பைச் சேர்ந்த 60 பேருக்கு சுருக்கெழுத்துப் பயிற்சி அளிப்பதற்கு தகுதியான பயிற்சி நிறுவனங்கள் / அமைப்புகளிடமிருந்து விண்ணப்பங்கள் வரவேற்கப்படுகின்றன. நன்கு பயிற்சி பெற்ற பயிற்றுனர்கள், பயிற்சி கட்டமைப்பு மற்றும் உரிய இடவசதியுடன் கூடிய விருப்பம் உள்ள நிறுவனங்கள் இத்திட்டத்தின் கீழ் பயிற்சி வழங்க விண்ணப்பிக்கலாம்.
தேர்வு செய்யப்படும் பயிற்சி நிறுவனம்  பொது விழிப்புணர்வு,  பொது ஆங்கிலம்,  எண் கணித திறன்,  சுருக்கெழுத்து மற்றும் தட்டச்சு,  கணினியில் அடிப்படை அறிவாற்றல் போன்ற பிரிவுகளில், தமிழ்நாட்டில் உள்ள கல்வி திறன் பெற்ற வேலைவாய்ப்பு தேடும் எஸ்சி/எஸ்டி வகுப்பினருக்கு பல்வேறு போட்டித் தேர்வுகளில் பங்கேற்கும் வகையில் பயிற்சிகளை வழங்கவேண்டும். தேர்வு செய்யப்படும் நிறுவனங்கள் அல்லது அமைப்புகளுக்கு தொழில் முறை கட்டணமாக ஒரு விண்ணப்பதாரருக்கு, மாதத்திற்கு ரூ.800 வீதம் வழங்கப்படும்.
விருப்பம் உள்ள நிறுவனங்கள் / அமைப்புகள், எண்.56, சாந்தோம் நெடுஞ்சாலை, தமிழ்நாடு குடிசை மாற்று வாரிய வளாகம், சென்னை-4-ல்  உள்ள எஸ்சி/எஸ்டி வகுப்பினருக்கான தேசிய வேலைவாய்ப்பு சேவை மையத்தின் உதவி மண்டல வேலைவாய்ப்பு அதிகாரிக்கு, ஜூன் 20-ஆம் தேதிக்குள் விண்ணபிக்குமாறு, இந்த மையத்தின் உதவி மண்டல வேலைவாய்ப்பு அதிகாரி திரு.எஸ்.கே.சாகு கேட்டுக் கொண்டுள்ளார்.
PIB Headquarters
சென்னை விமான நிலையத்தில் ரூ.57 லட்சம் மதிப்புள்ள 1.35 கிலோ தங்கம் சுங்கத்துறையினரால் பறிமுதல்
வியாழக்கிழமையன்று துபாயிலிருந்து எமிரேட்ஸ் விமானம் மூலம் வந்த சென்னையைச் சேர்ந்த அஜ்மல் தாசீன்  விமான நிலைய வெளியேறும் பகுதியில் வழிமறிக்கப்பட்டு, அவரிடம் நடத்திய சோதனையில், 3 பொட்டலங்களில் பசை வடிவிலான தங்கமும், 49 கிராம் எடையுள்ள தங்கச் சங்கிலியை ஒரு பொட்டலத்திலும் வைத்து, உள்ளாடையில் மறைத்து கடத்தி வந்தது கண்டறியப்பட்டது. மொத்தத்தில் ரூ.30 லட்சம் மதிப்புள்ள 712 கிராம் தங்கம் பறிமுதல் செய்யப்பட்டு அந்தப் பயணி கைது செய்யப்பட்டார்.
முன்னதாக, புதன்கிழமையன்று இரவு கொழும்புவில் இருந்து ஸ்ரீலங்கன் ஏர்லைன்ஸ் விமானம் மூலம் வந்த சென்னையைச் சேர்ந்த அப்துல் மஜித் , உபைதூர் ரஹ்மான் , சபீர் அலி  விமான நிலைய வெளியேறும் பகுதியில் வழிமறித்து விசாரணை நடத்தியதில், அவர்கள் மூவரும் பசை வடிவிலான தங்கத்தை மலக்குடலில் மறைத்து கடத்தி வந்திருப்பதை ஒப்புக் கொண்டனர். அவர்களிடம் இருந்து 27 லட்சம் ரூபாய் மதிப்புள்ள 555 கிராம் எடையுள்ள பசைவடிவிலான தங்கம் மற்றும் 3 தங்க மோதிரங்களும் பறிமுதல் செய்யப்பட்டது.
ஆக மொத்தத்தில் ரூ.57 லட்சம் ரூபாய் மதிப்புள்ள 1.35 கிலோ எடையுள்ள தங்கம் பறிமுதல் செய்யப்பட்டு, மேல்விசாரணை நடத்தப்பட்டு வருவதாக சென்னை சர்வதேச விமான நிலைய சுங்கத்துறை ஆணையர் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
உள்துறை அமைச்சகம்
மக்களை மையமாகக் கொண்ட காவல் சேவைகளை வழங்குவதற்கான இணைய தளம்
மத்திய உள்துறை அமைச்சகத்தின் நிர்வாக வரம்புக்குட்பட்ட தேசிய குற்ற ஆவணக் காப்பகம் 21 ஆகஸ்ட் 2017 அன்று டிஜிட்டல் போலீஸ் இணையதளத்தை  அறிமுகப்படுத்தியது. இது தேசிய அளவில் பின்வரும் மக்கள் சேவைகளை வழங்குகிறது:-
- காணாமல் போனோரைத் தேடும் பணி
- வாகன தடையில்லா சான்றிதழ் உருவாக்கம்
- அறிவிக்கப்பட்ட குற்றவாளிகள் குறித்த தகவல்
- அருகிலுள்ள காவல் நிலையத்தை கண்டறிதல்
மாநில காவல்துறைகளின் பின்வரும் 9 மக்கள் சேவைகளை டிஜிட்டல் போலீஸ் தளம் வழியாகவும் அணுகலாம்:-
- சம்பந்தப்பட்ட காவல் நிலையத்தில் முறையிடுதல்
- முறையீடுகளின் நிலை
- எஃப்.ஐ.ஆர் நகல்களைப் பெறுதல்
- கைது செய்யப்பட்டவர்கள்/ தேடப்படும் குற்றவாளிகள் விவரம்
- காணாமல் போனவர்கள்/ கடத்தப்பட்டவர்கள் பற்றிய விபரங்கள்
- திருடப்பட்ட / மீட்கப்பட்ட வாகனங்கள், ஆயுதங்கள் மற்றும் பிற சொத்துக்களின் விவரங்கள்
- பல்வேறு தடையில்லா சான்றிதழ்களை வழங்குதல் / புதுப்பித்தல்
- ஊழியர்களுக்கான சரிபார்ப்பு கோரிக்கைகள், வேலைவாய்ப்பு, பாஸ்போர்ட், மூத்த குடிமக்கள் பதிவுகள் போன்றவை
- தகவல்களைப் பகிர்வதற்கும் மக்களுக்கு தேவையான படிவங்களைப் பதிவிறக்கம் செய்வதற்குமான தளம்
பெண்கள் மற்றும் குழந்தைகளுக்கு எதிரான சைபர் குற்றங்கள் உட்பட அனைத்து வகையான இணையதள குற்றங்களையும் https://cybercrime.gov.in என்ற தளத்தின் மூலம் புகார் அளிக்கும் வசதியை உள்துறை அமைச்சகம் 30 ஆகஸ்ட் 2019 அன்று அறிமுகப்படுத்தியுள்ளது. மேற்குறிப்பிட்ட இணையதளங்கள் மூலம் நாடு முழுவதும் உள்ள மக்கள் இந்த சேவைகளை அணுகலாம்..
மாநிலங்களவையில் கேள்வி ஒன்றுக்கு எழுத்துப்பூர்வமாக அளித்த பதிலில் மத்திய உள்துறை இணையமைச்சர் திரு அஜய் குமார் மிஸ்ரா இதனைத் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 196.94 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 91,779 கொவிட் சிகிச்சை பெறுபவர்கள் எண்ணிக்கை 0.21 சதவிதமாக உள்ளது.
குணமடைந்தோர் விகிதம் தற்போது 98.58 சதவீதம்
கடந்த 24 மணி நேரத்தில் 12,425 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,27,61,481 என அதிகரித்துள்ளது.
கடந்த 24 மணி நேரத்தில் 15,940 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 4.39 சதவீதம் ஆகும்
வாராந்திர பாதிப்பு விகிதம் 3.30 சதவீதம் ஆகும்
இதுவரை மொத்தம் 86.02 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,63,103 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1836876